laion/Wikipedia-Exotic huggingface dataset:
יחסי בחריין–ירדן

יחסי בחריין–ירדן הם היחסים הדו-צדדיים בין מדינות אלה. לירדן יש שגרירות במנאמה, ולבחריין יש שגרירות בעמאן. בשנת 2018 סכום היצוא של ירדן לבחריין עמד על 65.7 מיליון דולר כאשר עגבניות, תרופות וכבשים הם המוצרים העיקריים. לעומת זאת סך היצוא של בחריין לירדן בשנת 2018 עמד על 124 מיליון דולר כאשר נפט, אלומיניום ואוטובוסים הם המוצרים העיקריים. יחסי החוץ של ירדן (אנ') יחסי החוץ של בחריין (אנ') Jordan - Embassies & Consulates, www.embassypages.com (באנגלית) What does export to ? (2018) | OEC - The Observatory of Economic Complexity, oec.world (באנגלית) What does export to ? (2018) | OEC - The Observatory of Economic Complexity, oec.world (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
האסם (סרט)

האסם (באנגלית: The Barn) הוא סרט אימה אמריקאי משנת 2016, אשר נכתב ובוים על ידי ג'סטין אם. סימאן ובו מככבים מיטשל מוסולינו, ויל סטאוט, לקסי דריפס, קורטלנד ווארד, ניקי האוול, ניקולאוס ג'ושוע, לינה קוויגלי, וארי להמן. הסרט מתרחש בשנת 1989 ועוסק בשני חברים אשר מקימים לתחייה קללה קטלנית. כל מה שסם וג'וש רוצים לעשות רוצים לעשות זה להשתעשע בליל כל הקדושים ולעשות קצת דברים שובבים לפניי שיסיימו את התיכון שנה הבאה. הם מחליטים ללכת להופעה ובדרך נתקלים באסם נטוש, אך מה שהם לא יודעים זה שבאסם שהם נמצאים בו יש קללה קטלנית שמעירה לחיים מפלצות. מיטשל מוסולינו בתפקיד סם ויל סטאוט בתפקיד ג'וש לקסי דריפס בתפקיד מישל קורטלנד ווארדארד בתפקיד כריס ניקי האוול בתפקיד ניקי ניקולאוס ג'ושוע בתפקיד ראסל לינאה קוויגלי בתפקיד גברת ברנהרט ארי להמן בתפקיד ד"ר רוק ראיין נוגי בתפקיד שירלי גארט דייוויד המפטון בתפקיד ג'ורג ג'יימס וולדון בתפקיד מר דניאלס ג'סטין מ. סימן בתפקיד בוגימן ריק בילוק בתפקיד טיף הסרט הוקרן בהקרנת בכורה ב-12 במרץ 2016 בפסטיבל "Fright Night Theatre" שהתרחש בקנדה ולאחר מכן הוקרן בפסטיבלים נוספים כמו פסטיבל סרטי האימה "Crimson Screen" שבארצות הברית ובפסטיבל סרטי האימה "Idaho" שהתקיים גם הוא בארצות הברית. הסרט היה מועמד למספר פרסים. הוא היה מועמד ל-7 פרסים בטקס פרסי "Maverick" ומתוך המועמדויות זכה בפרס "Best Original Score: Feature" אשר ניתן לרוקי גריי על המוזיקה בסרט. בסרט הפרסים של פסטיבל "Idaho" הוא זכה בפרס של הסרט הטוב ביותר ע"פ בחירת הקהל ובטקס "Crimson Screen Horror Film Fest" הוא היה מועמד ל-7 פרסים נוספים וזכה בשניים מהם בקטגוריות "הסרט העלילתי הטוב ביותר" ו"הצילום הטוב ביותר לסרט עלילתי". "האסם", במסד הנתונים הקולנועיים IMDb (באנגלית) "האסם", במסד הנתונים הקולנועיים KinoPoisk (ברוסית) The Barn, 2016-03-12, נבדק ב-2020-11-16 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האסם (סרט)".
לודוויג טייכמן

לודוויג קרול טייכמן סטווירסקי (בפולנית: Ludwik Karol Teichmann-Stawiarski;‏ 16 בספטמבר 1823 – 24 בנובמבר 1895) היה אנטומיסט פולני שגילה דרך חדשה של מחקר ברפואה משפטית, שעל שמו נקראים גבישי טייכמן. טייכמן נולד ב-16 בספטמבר 1823 בלובלין. הוא היה אחיינו של הכומר הרפורמי האוונגליסטי בקרקוב פריידריק יעקב טייכמן, ובנו של הרופא יעקב ולדיסלב טייכמן. הוא סיים בית ספר תיכון ברדום, תחילה למד תאולוגיה אוונגליסטית באוניברסיטת דורפאט, כדי להפוך לכומר קלוויניסטי, בעקבות אביו, אך בסופו של דבר נטש את הלימודים לטובת לימודי רפואה. בשנת 1856, טייכמן קיבל תואר דוקטור לרפואה מאוניברסיטת גטינגן. בשנת 1861, הוא נהפך לפרופסור לאנטומיה פתולוגית מטעם האוניברסיטה היגלונית שבקרקוב, ובשנת 1868 הוא נהפך שם לפרופסור לאנטומיה תיאורית והשוואתית. בנוסף, טייכמן כיהן כרקטור באוניברסיטה בין השנים 1877–1878. המחקרים שלו על כלי הלימפה הוכרו על ידי הקהילה הרפואית, והוא קיבל פרסים על תגליותיו בתערוכות כלליות בפריז ובווינה. בשנת 1853 הוא גילה את ההמין (המכונים גם גבישי טייכמן): צורה גבישית של צבע דם. רק מרגע גילוי זה של המדען הפולני, ניתן היה לאתר עקבות דם באופן חד משמעי. המחקר של טייכמן סלל את הדרך לכל מחקר ההמוגלובין הכימי שלאחר מכן. המין מדיה וקבצים בנושא לודוויג טייכמן בוויקישיתוף
מצוק ביילי (אנטארקטיקה)

מצוק ביילי או רכס ביילי (באנגלית: Bailey Ridge) הוא מצוק שראשו משונן, ברכסי פורד, בארץ מרי בירד, שבאנטארקטיקה. המצוק ממורם בין הר בליידס ופסגות פלמינג. ארכו של המצוק 7 קילומטרים. גובהו של המצוק 448 מטרים מעל פני הים; והוא ההר ה-5,217 בגובהו באנטארקטיקה. המצוק התגלה מהאוויר, בשנת 1934, בטיסות חקר של משלחת בירד לחקר אנטארקטיקה. שמו של המצוק ניתן לו על ידי השירות האנטארקטי של ארצות הברית, אשר חקר את האזור בשנים 1939–1941. הקרחון נקרא על שמו של קליי וו. ביילי (Clay W. Bailey), שהיה חבר בשתי משלחות החקר (משלחת בירד, ומשלחת השירות האנטארקטי). • JOHN BRADSHAW, Sedimentological and structural measurements and rock samples for radiometric dating of the Swanson Group and Ford Granodiorite of the Ford Ranges, Marie Byrd Land, West Antarctica, Antarctica New Zealand, New Zealand Antarctic Institute, New Zealand • C.J. Adams (1986), Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island, New Zealand, New Zealand Journal of Geology and Geophysics, 29:3, 345-358, DOI: 10.1080/00288306.1986.10422157 • C.J. Adams (1986), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193 מצוק ביילי באתר הסקר הגאולוגי של ארצות הברית מצוק ביילי באתר הגאזט האנטארקטי של ממשלת אוסטרליה מצוק ביילי באתר הגאזט האנטארקטי המשווה SCAR של ממשלת אוסטרליה מפת אזור מצוק ביילי גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי הרי אנטארקטיקה לפי גובהם
קרחון בויד

קרחון בויד או קרחון בוייד (באנגלית: Boyd Glacier) הוא קרחון ברכסי פורד, בארץ מרי בירד שבאנטארקטיקה. פני הקרחון מבותרים בצורה רבה. הקרחון זורם לכיוון מערב - צפון-מערב; בין מצוק ביילי, והר דאגלס. אורכו של הקרחון 80 קילומטרים. הקרחון נשפך אל מפרץ סלצברגר המכסה את מפרץ סלצברגר. הקרחון התגלה מהאוויר, בשנת 1934, בטיסות חקר של משלחת בירד לחקר אנטארקטיקה. הקרחון נקרא על שמו של ורנון ד. בויד (Vernon D. Boyd), שהיה המכונאי של משלחת בירד, וכן שירת בשירות האנטארקטי של ארצות הברית, והיה מוצב בבסיס וסט (West Base) בשנים 1939–1941. • C.J. Adams (1986), Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island, New Zealand, New Zealand Journal of Geology and Geophysics, 29:3, 345-358, DOI: 10.1080/00288306.1986.10422157 • C.J. Adams (1986), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193 • John O. Stone, Gregory A. Balco, David E. Sugden, Marc W. Caffee, Louis C. Sass III, Seth G. Cowdery, Christine Siddoway, Holocene Deglaciation of Marie Byrd Land, West Antarctica, Science 03 Jan 2003: Vol. 299, Issue 5603, pp. 99-102 DOI: 10.1126/science.1077998 • David E. Sugden, Greg Balco, Seth G. Cowdery, John O. Stone, Louis C. Sass III, Selective glacial erosion and weathering zones in the coastal mountains of Marie Byrd Land, Antarctica, Geomorphology 67 (2005) 317 – 334 קרחון בויד באתר הסקר הגאולוגי של ארצות הברית קרחון בויד באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון בויד גאזט השמות האנטארקטיים הרשמי של ארצות הברית מידע גאוגרפי והיסטורי
אשלי הינסון

אשלי הינסון (באנגלית: Ashley Hinson; נולדה ב-27 ביוני 1983) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הראשון של מדינת איווה, מאז 2021. קודם לכן הייתה חברת בית הנבחרים המדינתי באיווה מטעם מחוז הבחירה ה-67 של המדינה. בנובמבר 2020 נבחרה אל הקונגרס של ארצות הברית במחוז הקונגרס הראשון. הינסון הושבעה לתפקידה ב-3 בינואר 2021, עם התכנסות הקונגרס ה-117 של ארצות הברית. הינסון, שנולדה בדה מוין בירת איווה, היא בוגרת בית הספר התיכון ואלי השוכן בעיר מערב דה מוין. את לימודיה הגבוהים השלימה באוניברסיטת איווה ובאוניברסיטת דרום קליפורניה, שם למדה עיתונות משודרת. כסטודנטית הייתה חברה באחוות "פאי בטא פי". הינסון החלה את דרכה כמגישת חדשות ב-KCRG-TV, תחנת טלוויזיה בבעלות משותפת של התאגידים ABC News ו-MyNetworkTV. בבחירות 2016 החליטה הינסון להתמודד לבית הנבחרים של מדינת איווה, הבית התחתון בבית המחוקקים של המדינה, מטעם מחוז הבחירה ה-67. בבחירות הכלליות היא גברה על מארק זיידל, מועמד המפלגה הדמוקרטית ברוב בן 62.5% מקולות הבוחרים. מחוז פרוורי זה של סידר ראפידס הוא תחרותי מאוד מבחינה פוליטית. במהלך הבחירות לנשיאות ארצות הברית 2016, המועמדת הדמוקרטית הילרי קלינטון, גברה על יריבה דונלד טראמפ בפער של שני אחוזים בלבד. בבחירות אמצע הכהונה ב-2018 ניצבה הינסון בפני מסע בחירות תחרותי לבית הנבחרים של איווה, שכולל תעמולת בחירות בטלוויזיה, נגד המורה אריק ג'דרה. בסופו של דבר היא ניצחה עם 52% מהקולות. החל מינואר 2019 הינסון כיהנה במספר ועדות בבית הנבחרים המדינתי: ועדת המשפט, הוועדה לבטיחות הציבור, ובוועדת התחבורה אשר בה מכהנת כיושבת הראש. ב-13 במאי 2019 הכריזה על התמודדותה לבית הנבחרים של ארצות הברית מטעם מחוז הקונגרס הראשון של איווה, נגד נציגת המחוז המכהנת אבי פינקנאוור. מחוז קונגרס זה, שבשטחו 20 ממחוזות איווה, עבר לשליטה דמוקרטית ב-2018. הינסון הוגדרה בידי ועדת הקמפיין הרפובליקנית לקונגרס כ"טוענת לכתר", בשל התחרות הצמודה במחוז זה. כמו כן, היא זכתה לתמיכתה של המושלת קים ריינולדס וסגנה אדם גרג. ב-2 ביוני 2020 זכתה הינסון בבחירות המקדימות הרפובליקניות, וביום הבחירות הכלליות גברה על פינקנאוור המכהנת. הינסון החלה את כהונתה בקונגרס האמריקאי בינואר 2021. מדיה וקבצים בנושא אשלי הינסון בוויקישיתוף אתר האינטרנט הרשמי של אשלי הינסון לבית הנבחרים האמריקאי (באנגלית) אשלי הינסון, ברשת החברתית פייסבוק אשלי הינסון, ברשת החברתית אקס (טוויטר) אשלי הינסון, ברשת החברתית אינסטגרם אשלי הינסון, סרטונים בערוץ היוטיוב אשלי הינסון, באתר המדריך הביוגרפי של הקונגרס של ארצות הברית (באנגלית) אדם קארוס, Rep. Hinson considering run for Congress, באתר KCRG-TV9‏, 18 בינואר 2020 (באנגלית) Ashley Hinson Files For 1st District Run Against Abby Finkenauer, באתר Iowa Starting Life‏, 13 במאי 2019 (באנגלית) ג'יימס ק. לינץ', Ashley Hinson, Abby Finkenauer raise $3 million in 2019 for Iowa's 1st District race, באתר The Gazzete‏, 8 בינואר 2020 (באנגלית) House Latest: GOP’s Hinson ousts US Rep. Finkenauer in Iowa, באתר AP‏, 4 בנובמבר 2020 (באנגלית)
מצוק ביילי

האם התכוונתם ל... אנטארקטיקה מצוק ביילי (אנטארקטיקה) ידוע גם בשם רכס ביילי – מצוק ברכסי פורד בארץ מרי בירד, שבאנטארקטיקה ארצות הברית מצוק ביילי (אלבמה) – מצוק במחוז מרשל במדינת אלבמה שבארצות הברית מצוק ביילי (קרוליינה הדרומית) – מצוק במחוז גרינוויל במדינת קרוליינה הדרומית שבארצות הברית מצוק ביילי (קרוליינה הצפונית, מחוז מקדוול) – מצוק במחוז מקדוול במדינת קרוליינה הצפונית שבארצות הברית מצוק ביילי (קרוליינה הצפונית, מחוז מדיסון) – מצוק במחוז מדיסון במדינת קרוליינה הצפונית שבארצות הברית מצוק ביילי (יוטה) – מצוק במחוז ביוור במדינת יוטה שבארצות הברית מצוק ביילי (קליפורניה, מחוז טולומי) – מצוק במחוז טולומי במדינת קליפורניה שבארצות הברית מצוק ביילי (קליפורניה, מחוז קאלאווראס) – מצוק במחוז קאלאווראס במדינת קליפורניה שבארצות הברית מצוק ביילי (קליפורניה, מחוז הומבולדט) – מצוק במחוז הומבולדט במדינת קליפורניה שבארצות הברית מצוק ביילי (אורגון) – מצוק במחוז ליין במדינת אורגון שבארצות הברית
גלגל שבירה

גלגל שבירה היה מתקן הוצאה להורג תוך כדי עינויים מתקופת ימי הביניים. הגלגל עצמו היה דומה לגלגל עץ גדול של קרון, עם חישורים רבים. ידיו ורגליו של הקורבן היו נקשרות זו אחר זו על שתי קורות עץ חזקות. לאחר מכן היו מכים בעוצמה בפטיש גדול על אחת הגפיים באזור שבין הקורות, ושוברים בכך את העצם. פעולה זו חזרה על עצמה מספר פעמים לכל אחת מהגפיים. לאחר מכן, הגפיים המנופצות של הקורבן היו נארגות דרך החישורים של הגלגל, והגלגל הורם על מוט גבוה כך שציפורים יוכלו לאכול את הקורבן בעודו חי. חוקרים טוענים שהגלגל שימש במקורו לייבוש בשר בשמש. את הבשר היו מצמידים לגלגל ומסובבים אותו. השמש והרוח גרמו לייבוש הבשר. באזור טורקיה מוכר הגלגל עד היום בשם שורבודיל. האגדה מספרת שאת הקדושה הנוצריה קתרינה מאלכסנדריה ניסו להוציא להורג באחד מהמתקנים הללו, שנשבר כאשר נקשרה אליו, ועל שמה מכונה גלגל השבירה "גלגל קתרין". גלגל השבירה נמצא בתיאורי עינויים רבים והוצאות להורג לאורך ההיסטוריה מלפנה"ס, החל מתיאורי עינויים של החשמונאים על ידי השליט בסוריה, עד לכיבוש אדמות אמריקה הצפונית וריסון העבדים בהאיטי בסוף המאה ה-18. גלגל השבירה מראשית דרכו סימל את שבירת המעונה, בניגוד למכשירי עינויים רבים אשר היו משאירים צלקות ושברים, גלגל השבירה סימל גזר דין מוות, כאשר מעונה היה שורד עינויים רבים, השלב הסופי היה להביאו אל גלגל השבירה. בימי הביניים שימש גלגל השבירה כאחת הדרכים הפופולריות ביותר להוצאה להורג. מלכים ועריצים רבים השתמשו בסמלו של גלגל השבירה כדי לעורר פחד בקרב אויביהם ולהדגיש עוצמה בקרב, בממלכות בקולוניות.  מדיה וקבצים בנושא גלגל שבירה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
תחנה אחת-עשרה (סדרת טלוויזיה)

תחנה אחת-עשרה (באנגלית: Station Eleven) היא מיני-סדרה מדע בדיונית פוסט-אפוקליפטית אמריקאית המבוססת על הרומן באותו שם משנת 2014 מאת אמילי סנט ג'ון מנדל. הסדרה עלתה לשידור בשירות HBO Max ב-16 בדצמבר 2021. בעקבות התפרצות מגפת שפעת המוחקת את מרבית אוכלוסיית העולם, נוצרים תנאים חדשים לגמרי של מחייה עבור חבורת שורדים. מקנזי דייוויס בתפקיד קירסטן הימש פאטל בתפקיד ג'יוואן דייוויד וילמוט בתפקיד קלארק נבהאן ריזוואן בתפקיד פרנק צ'ודהארי פיליפין ולג' בתפקיד אלכסנדרה מטילדה לולר בתפקיד קירסטן הצעירה גאל גרסיה ברנאל בתפקיד ארתור דניאל דדווילר בתפקיד מירנדה קרול ב-25 ביוני 2019 הוזמנה הסדרה על ידי שירות הסטרימינג HBO Max. פטריק סומרוויל אמור היה לכתוב את הסדרה, בבימויו של הירו מוראי. שניהם שימשו גם כמפיקים בפועל. באוקטובר 2019 לוהקו מקנזי דייוויס, הימש פאטל ודייוויד וילמוט לככב בסדרה. מטילדה לולר הצטרפה בנובמבר 2019. בינואר 2020, גאל גרסיה ברנאל לוהק לתפקיד משני. בפברואר 2020 הצטרפה דניאל דדווילר לצוות השחקנים כשנבהאן ריזוואן ופיליפין ולג' הצטרפו לצוות במרץ 2020. הצילומים החלו בשיקגו בינואר 2020. בעקבות מגפת הקורונה, ביום 1 בפברואר 2021 הועברו הצילומים למיסיסוגה בקנדה. הצילומים הסתיימו ב-9 ביולי 2021. אתר האינטרנט הרשמי של תחנה אחת-עשרה (באנגלית) תחנה אחת-עשרה, ברשת החברתית אקס (טוויטר) תחנה אחת-עשרה, ברשת החברתית אינסטגרם "תחנה אחת-עשרה", במסד הנתונים הקולנועיים IMDb (באנגלית) "תחנה אחת-עשרה", באתר Rotten Tomatoes (באנגלית) "תחנה אחת-עשרה", באתר Metacritic (באנגלית) "תחנה אחת-עשרה", באתר HBO Max (באנגלית) "תחנה אחת-עשרה", במסד הנתונים הקולנועיים KinoPoisk (ברוסית) Andreeva, Nellie (25 ביוני 2019). "WarnerMedia Streamer Orders 'Station Eleven' & 'Made For Love' Series From Patrick Somerville & Paramount". Deadline Hollywood. נבדק ב-23 באפריל 2020. {{cite web}}: (עזרה) Andreeva, Nellie (18 באוקטובר 2019). "Mackenzie Davis & Himesh Patel To Star In 'Station Eleven' HBO Max Limited Series". Deadline Hollywood. נבדק ב-23 באפריל 2020. {{cite web}}: (עזרה) Petski, Denise (31 באוקטובר 2019). "David Wilmot Joins 'Station Eleven' HBO Max Limited Series". Deadline Hollywood. נבדק ב-23 באפריל 2020. {{cite web}}: (עזרה) Petski, Denise (22 בנובמבר 2019). "Matilda Lawler Joins 'Station Eleven' HBO Max Limited Series". Deadline Hollywood. נבדק ב-23 באפריל 2020. {{cite web}}: (עזרה) Andreeva, Nellie; Petski, Denise (13 בינואר 2020). "Gael García Bernal Joins 'Station Eleven' HBO Max Limited Series As Recurring". Deadline Hollywood. נבדק ב-23 באפריל 2020. {{cite web}}: (עזרה) Rico, Klaritza (4 בפברואר 2020). "TV News Roundup: Danielle Deadwyler Joins HBO Max's 'Station Eleven' Adaptation". Variety. נבדק ב-23 באפריל 2020. {{cite web}}: (עזרה) Petski, Denise (10 במרץ 2020). "'Station Eleven': Nabhaan Rizwan & Philippine Velge Join HBO Max Limited Series". Deadline Hollywood. נבדק ב-23 באפריל 2020. {{cite web}}: (עזרה) Steves, Ashley (17 בינואר 2020). "Chicago What's Filming: HBO Max's 'Station Eleven,' Starring Mackenzie Davis + Gael García Bernal". Backstage. נבדק ב-23 באפריל 2020. {{cite web}}: (עזרה)
תאונים

תאונים (מיוונית: תיאוס (Θεός), "אל" , אונומה (όνομα), "שם") הוא שמה התקין של אלוהות. תיאונימיה, חקר שמות אלוהיים, הוא ענף של אונומסטיקה; הוא עוזר בפיתוח הבנה של התפקוד וההשקפות החברתיות של אלים מסוימים ועשוי לעזור בהבנת מקורותיה של שפת החברה. ניתוח תיאונים היה שימושי בהבנת הקשרים של שפות הודו-אירופיות, ואולי גם הדת שלהן. בכל השפות, ניתוח המקור האטימולוגי האפשרי של תיאונים יכול לשמש בסיס לתיאוריות על מקורו ההיסטורי. משמעויות מטאפיזיות ומיסטיות מובחנות גם בתיאונים, כמו בקבלה. מילים תיאוניות יכולות להופיע גם כשם או חלק משם עבור אדם, בעל חיים, דבר או מקום.[דרוש מקור] תאולוגיה נומנקלטורה אונומסטיקה שם תאופורי "What does theonym mean". findwords.info (באנגלית). נבדק ב-2019-10-14.
אביזאורוס

אביזאורוס (שם מדעי: Avisaurus; משמעות השם: "עוף לטאה/זוחל") הוא סוג של עוף קמאי מקבוצת האננטיאורניתים, שחי באמריקה הצפונית במשך הקרטיקון העליון שלפני 70.6 עד 66 מיליון שנה מזמננו, בסמוך לחופי הים הפנימי המערבי הקדום, באזור בו התרוממו הרי הרוקי בעתיד. הוא נכחד עם הכחדת הקרטיקון הגדולה לצד אחרוני הדינוזאורים. האביזאורוס היה עוף קטן מהמשפחה אביזאוריים, שהיה קרוב לקונכואורניס, לסורואביזאורוס (Soroavisaurus) ולנאוקנורניס וכמותם היה בעל מאפיינים דומים לעופות בתראים אך עם מאפיינים זוחלים מסוימים כמו שיניים בלסתותיו וזנב ארוך וחלול. אורך הדוגמה שנמצאה הגיעה לאורך 73.9 סנטימטרים כולל זנב, מה שהופך אותו לאחד מהגדולים שבבני קבוצתו. העוף התגלה בתצורת הל קריק במונטנה ונאסף בשנת 1975. הוא הועבר לאוסף המאובנים של אוניברסיטת קליפורניה בברקלי ושם תואר למדע ב-1985 בידי החוקרים מייקל ק. ברט-סורמן (Michael K. Brett-Surman) וגרגורי ס. פאול (אנ'). הסוג כלל מין אחד - Avisaurus archibaldi, על שם החוקר המגלה שלו - ג'יי דייוויד ארצ'יבלד מאוניברסיטת ברקלי. עוף זה היה עוף ימי שדומה מעט לשחף או חופמאי שאולי ניזון מדגים ואולי קינן בקבוצות גדולות כמו עופות ימיים קדומים נוספים מתקופתו. מדיה וקבצים בנושא אביזאורוס בוויקישיתוף אביזאורוס, באתר GBIF (באנגלית)
גווידרקו

גווידרקו (שם מדעי: Guidraco; משמעות השם מסינית: "gui" - רוח רפאים זדונית, מלטינית: "draco" - דרקון) הוא סוג של זוחל מעופף קדום מסדרת הפטרוזאוריה, שחי במשך הקרטיקון התחתון לפני 120 מיליון שנה בסין. המאובנים של פטרוזאור זה התגלו בתצורת ג'יופוטאנג שבליאונינג בצפון סין והוא ידוע משלד חלקי, הכולל בעיקר חוליות גב, צלעות וגולגולת כמעט שלמה באורך של 38 סנטימטרים. הוא תואר ב-2012 בידי החוקרים וונג שיאולין (Wang Xiaolin), אלכסנדר קלנר (Alexander Kellner), ג'יאנג שונשינג (Jiang Shunxing) וצ'אנג שין (Cheng Xin) והוא כלל מין אחד - Guidraco venator, שפירושו: "צייד" בלטינית. הפטרוזאור היה בעל לסתות רחבות כמו של שקנאי אך בעלות שורות של שיניים חדות ודקות שבלטו גם כשסגר את פיו ומאחורי הראש הייתה קסדה קטנה כשל קזואר. ככל הנראה היה אוכל דגים שדאה לאורך הימים הקדומים של סין. במראהו מזכיר מאוד את האורניתוכיירוס ואת בני משפחת האורניתוכיריים, אך היה בעל מספר הבדלים במבנהו. הוא נחשב כיום לקרובו של הצירדקטילוס והלודודקטילוס מאמריקה הדרומית. מדיה וקבצים בנושא גווידרקו בוויקישיתוף
דיוקן עצמי (לאונרדו דה וינצ'י)

דיוקן עצמי (באיטלקית: L'Autoritratto) הוא רישום מפורסם של לאונרדו דה וינצ'י אשר נוצר בשנת 1512 לערך. ההערכה המקובלת היא שזהו דיוקן עצמי של דה וינצ'י וכי הוא צייר את הדיוקן העצמי כאשר היה בערך בגיל 60. למרות זאת, ישנם היסטוריונים וחוקרים שונים אשר חולקים על כך שזהו אכן דה וינצ'י. הציור נמצא כיום בספריה המלכותית של טורינו באיטליה ולא מוצג בפני הציבור בשל מצבה הירוד של היצירה. הדיוקן מצויר בגיר אדום על גבי נייר. הדיוקן הוא של גבר קשיש עם שיער לבן ארוך וזקן ארוך בעל אשר בעל הבעה רצינית ומעט זועפת. סימני ההזדקנות בפנים של האדם ניכרים, כולל קמטים לאורך המצח, סביב העיניים, בצידי הפה, ולאורך הלחיים. מדיה וקבצים בנושא דיוקן עצמי בוויקישיתוף Scaramella, A. D. (21 בדצמבר 2012). "Artwork Analysis self Portrait in Red Chalk by Leonardo Da Vinci". Finearts.com. Helium Inc. אורכב מ-המקור ב-29 בנובמבר 2014. נבדק ב-14 בנובמבר 2014. {{cite web}}: (עזרה)
Fly Away

Fly Away הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-13 בנובמבר 2020, כסינגל שלא מתוך אלבום, על ידי חברת התקליטים Bad Batch רקורדס. טונס סיפרה כי השיר: "'Fly Away' עוסק במרדף אחר חלומותיך, הגעה למטרותיך והמציאות הנלווית אליו". הווידאו קליפ הנלווה שצולם לשיר בוים על ידי ניק קוזאקיס וליאם קלי ופורסם בערוץ היוטיוב של טונס ב-13 בנובמבר 2020, בסמוך לצאת הסינגל עצמו. מידע על הסינגל "Fly Away" באתר מיוזיק בריינז מילות השיר "Fly Away" באתר Genius סרטון השיר "Fly Away" באתר יוטיוב TONES AND I - Fly Away, נבדק ב-2020-05-29 Tones and I Aims for Happiness on New Single 'Fly Away', rollingstone (באנגלית) TONES AND I - FLY AWAY (OFFICIAL VIDEO), סרטון באתר יוטיוב (אורך: 3:04) Tones And I Dreams Big In Her Heartwarming 'Fly Away' Vide, uproxx (באנגלית) Fly Away By Tones and I Singles to Radio TONES AND I "Fly Away" (Radio Date: 20/11/2020)
הצבעה מוקדמת

הצבעה מוקדמת הוא הליך נוחות, המאפשר לאנשים שלא יכולים להצביע ביום הבחירות המיועד או שלא נוח להם להצביע ביום זה, להצביע במהלך תקופה מוגדרת מראש לפני הבחירות. ההצבעה המוקדמת נעשית או בקלפיות ייעודיות או בהצבעה בדואר. בשני העשורים האחרונים הפכה ההצבעה המוקדמת להליך מקובל ביותר מעשר מדינות ביניהן נורווגיה, שוודיה, גרמניה, שווייץ, אירלנד, אוסטרליה, ניו זילנד, קנדה ותאילנד. הצבעה מוקדמת היא אחת ממגוון הליכי הצבעה לא סטנדרטיים המקובלים בארצות הברית. הליך הצבעה סטנדרטי הוא הצבעה ביום הבחירות בקלפי שהאזרח רשום אליה ואילו הצבעה מוקדמת נעשית לפני יום הבחירות, במשך תקופה מוגדרת שמשתנה בין מדינה למדינה. בשונה מרוב הדמוקרטיות בעולם, בארצות הברית אין מנגנון בחירות מרכזי אחד. הואיל ומדובר בפדרציה יש לכל מדינה עצמאות רבה בקביעת כללי ההצבעה בבחירות בתחומה. לכן, יש הבדלים ניכרים בהליכי ההצבעה הלא סטנדרטיים בין מדינה למדינה ולעיתים גם בתוך אזורים שונים במדינה עצמה וההיסטוריה של התפתחות הליכי ההצבעה הלא סטנדרטיים שונה ממדינה למדינה. במשך שבעת העשורים הראשונים לקיומה של ארצות הברית, הבחירות נמשכו מספר ימים וזאת כדי לאפשר לאזרחים מהאזור הכפרי להגיע לערים ולבתי המשפט המחוזיים שם היה נהוג להצביע. בשנת 1845 הממשל הפדרלי קבע יום בחירות אחד אחיד בכל מדינות ארצות הברית. יום הבחירות נקבע למועד קבוע – יום השלישי שבא אחרי יום השני ה-1 בנובמבר. הממשל הפדרלי קבע רק יום אחד לבחירות כדי למנוע מאזרחים לעבור בין מדינה למדינה וכך להצביע יותר מפעם אחת. בזמן מלחמת האזרחים אימצה ארצות הברית הליך הצבעה לא סטנדרטי הקרוי "הצבעת נפקדים", שנועד לאפשר לחיילים הנמצאים רחוק מביתם להצביע בבחירות. עם חלוף השנים הוחל הליך זה במדינות מסוימות גם על האזרחים. עם הזמן החלו המדינות לאמץ גם הליכי הצבעה מוקדמת. הליך ההצבעה המוקדמת התפתח כאמצעי נוחות, שנועד להקל על האזרחים להצביע ולהביא להגדלת שיעור ההשתתפות שלהם בבחירות. הצבעה מוקדמת בארצות הברית יכולה להתבצע דרך הדואר, או באתרי הצבעה ייעודיים. בחלק מהמדינות נהוג למקם אתרי הצבעה ייעודיים להצבעה מוקדמת בסופרמרקטים ובמרכזי קניות, כדי להקל עוד יותר על המצביעים. בארבעת העשורים האחרונים התווספו הליכי הצבעה לא סטנדרטיים שונים ומגוונים להצבעת הנפקדים הקלאסית הקיימת מאז מלחמת האזרחים. מספר המצביעים בהליכי הצבעה לא סטנדרטיים גדל בהתמדה. כך, למשל, רק אחוז חד ספרתי מכלל המצביעים הצביע בהצבעה מוקדמת במהלך המאה ה-20 אך במערכת הבחירות שנערכה ב-2000 זינק שיעור המצביעים בהצבעה מוקדמת ל-16% מכלל המצביעים. בבחירות של 2012 כ-46 מיליון בוחרים – שליש מכלל הבוחרים – הצביעו בהליכי הצבעה לא סטנדרטיים. מחצית ממספר זה הצביעו בהצבעת נפקדים, כ-17 מיליון מצביעים הצביעו בהצבעה מוקדמת ויותר משישה מיליון מצביעים הצביעו דרך הדואר. הצבעה מרחוק הצבעה בדואר מדיה וקבצים בנושא הצבעה מוקדמת בוויקישיתוף ניסים סופר, מלינקולן ועד טראמפ – על הליכי הצבעה לא סטנדרטיים בבחירות בארצות הברית, באתר "דיומא", 10 בנובמבר 2020 ערך זה הוא קצרמר בנושא בחירות. אתם מוזמנים לתרום לוויקיפדיה ולהרחיב אותו.
אלופוגלוסוס

אלופוגלוסוס (שם מדעי: Alopoglossus) הוא סוג של לטאות בנות הקבוצה דמויי לטאה שהן היחידות במשפחה אלופוגלוסיים (Alopoglossidae). בעבר השתייכו למשפחה לטאות ממושקפות אך הופרדו ב-2016 למשפחה עצמאית. ישנם 28 מינים בסוג זה שהוגדר ב-1885 בידי החוקר ג'ורג' אלברט בולנגר (אנ'). אלו לטאות נאוטרופיות החיות רק ביערות אמריקה הדרומית ואמריקה המרכזית בגבהים של 100 עד 1,500 מטר והן פעילות לילה. לטאות אלה מזכירות את בני משפחת הלטאיים והן אוכלות כל, לרוב חרקים וטרף דומה שהם תופסים בלשונם. Alopoglossus amazonius Alopoglossus andeanus Alopoglossus angulatus Alopoglossus atriventris Alopoglossus avilapiresae Alopoglossus bicolor Alopoglossus bilineatus Alopoglossus brevifrontalis Alopoglossus buckleyi Alopoglossus carinicaudatus Alopoglossus collii Alopoglossus copii Alopoglossus danieli Alopoglossus embera Alopoglossus eurylepis Alopoglossus festae Alopoglossus gorgonae Alopoglossus grandisquamatus Alopoglossus harrisi Alopoglossus kugleri Alopoglossus lehmanni Alopoglossus meloi Alopoglossus myersi Alopoglossus plicatus Alopoglossus romaleos Alopoglossus stenolepis Alopoglossus vallensis Alopoglossus viridiceps מדיה וקבצים בנושא אלופוגלוסוס בוויקישיתוף אלופוגלוסוס, באתר NCBI (באנגלית) אלופוגלוסוס, באתר Animal Diversity Web (באנגלית) אלופוגלוסוס, באתר האנציקלופדיה של החיים (באנגלית) אלופוגלוסוס, באתר GBIF (באנגלית)